CELEX: 31986D0171
Language: el
Date: 1986-04-09 00:00:00
Title: 86/171/ΕΟΚ: Απόφαση της Επιτροπής της 9ης Απριλίου 1986 για την έγκριση προσθήκης στο πρόγραμμα σχετικά με την εμπορία των δενδροκηπευτικών προϊόντων στη Δανία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην δανική γλώσσα είναι το μόνο αυθεντικό)

Avis juridique important

|

31986D0171

86/171/ΕΟΚ: Απόφαση της Επιτροπής της 9ης Απριλίου 1986 για την έγκριση προσθήκης στο πρόγραμμα σχετικά με την εμπορία των δενδροκηπευτικών προϊόντων στη Δανία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην δανική γλώσσα είναι το μόνο αυθεντικό)  

Επίσημη Εφημερίδα αριθ. L 130 της 16/05/1986 σ. 0049 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Απριλίου 1986  για την έγκριση προσθήκης στο πρόγραμμα σχετικά με την εμπορία των δενδροκηπευτικών προϊόντων στη Δανία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη δανική γλώσσα είναι το μόνο αυθεντικό)  (86/171/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντω αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 22 Ιουλίου 1985, η δανική κυβέρνηση ανακοίνωσε μια προσθήκη στο πρόγραμμα που εγκρίθηκε με την απόφαση 80/1325/ΕΟΚ της Επιτροπής (3) σχετικά με την εμπορία των δενδροκηπευτικών προϊόντων στη Δανία και ότι παρείχε συμπληρωματικά στοιχεία στις 18 και 26 Οκτωβρίου 1985·  ότι η προαναφερόμενη προσθήκη πρέπει να διευκολύνει τη συνέχιση των στόχων που καθορίζονται στο πρόγραμμα, όπως:  - τη δημιουργία μεγαλύτερων μονάδων εμπορίας (κέντρα πώλησης και δημοπρασίες) που είναι εξοπλισμένες με εγκαταστάσεις ταξινόμησης κατά μεγέθη, τυποποίησης, συσκευασίας και κατάψυξης,  - την αποθήκευση,  - την ειδική μεταφορά,  - την προώθηση των πωλήσεων,  για να προσαρμοσθεί καλύτερα η προσφορά στην αυξανόμενη συγκέντρωση της ζήτησης, να οργανωθούν καλύτερα οι εξαγωγές και μ' αυτόν τον τρόπο να βελτιωθεί η κατάσταση στον τομέα των δενδροκηπευτικών προϊόντων, η αξιολόγησή τους και τα εισοδήματα των παραγωγών·  ότι η προσθήκη περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και αποδεικνύει ότι μπορούν να επιτευχθούν οι στόχοι του άρθρου 1 του εν λόγω κανονισμού, στον τομέα παραγωγής οπωροκηπευτικών· ότι η προθεσμία που καθορίζεται για την εφαρμογή της προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η προσθήκη στο πρόγραμμα σχετικά με την εμπορία των δενδροκηπευτικών, που ανακοίνωσε η δανική κυβέρνηση στις 22 Ιουλίου 1985, σύμφωνα με τον κανονισμό (ΕΟΚ) αριθ. 355/77, εγκρίνεται.  Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 9 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.  (3) ΕΕ αριθ. L 380 της 31. 12. 1980, σ. 19.